L-Iżvezja għandha sistema tal-gvern parlamentari b’kamra waħda, li fiha l-Kunsill tal-Leġiżlazzjoni jiżgura rieżami kostituzzjonali ex ante, filwaqt li l-qrati jistgħu jagħmlu rieżami kostituzzjonali ex post f’każijiet konkreti. Il-proposti leġiżlattivi jistgħu jiġu ppreżentati mill-Parlament jew mill-Gvern; fil-prattika dan tal-aħħar jippreżenta l-maġġoranza l-kbira tal-proposti. Il-Kanċillier tal-Ġustizzja, l-Ombudsmen Parlamentari u l-Ombudsman għall-Ugwaljanza jaqdu rwol importanti fis-sistema tal-kontrokontrolli.

Ir-responsabbiltà għall-ġlieda kontra l-korruzzjoni u l-prevenzjoni tagħha hija mqassma bejn awtoritajiet differenti. L-Aġenzija għall-Ġestjoni Pubblika ilha timmaniġġa network nazzjonali kontra l-korruzzjoni mill-2017 u tagħmel riċerka u koordinazzjoni tal-politika, u tappoġġa l-governanza tajba u l-ġlieda kontra l-korruzzjoni. L-Uffiċċju Nazzjonali għall-Awditjar, li l-kompetenzi tiegħu jinkludu l-għarfien espert tal-forensiku u tal-awditjar, ikopri kemm il-kontrolli finanzjarji kif ukoll dawk li mhumiex fl-organizzazzjonijiet tas-settur pubbliku. Il-Kunsill Nazzjonali għall-Prevenzjoni tal-Kriminalità jiffunzjona bħala l-korp ta’ għarfien espert tal-Gvern fi ħdan is-sistema ġudizzjarja . L-Assoċjazzjoni Żvediża tal-Awtoritajiet Lokali u r-Reġjuni Żvediżi (Swedish Association of Local Authorities and Regions, SALAR) ikkoordinat sensiela ta’ workshops dwar il-prevenzjoni tal-korruzzjoni. Barra minn hekk, il-Pulizija Finanzjarja taġixxi bħala l-Unità tal-Intelligence Finanzjarja (UIF) Żvediża u tieħu sehem f’investigazzjonijiet fi ħdan il-Korp tal-Pulizija. Skont il-Kunsill Nazzjonali Żvediż għall-Prevenzjoni tal-Kriminalità (BRÅ) fl-2018 , ġew irrapportati 297 każ ta’ teħid ta’ tixħim u 143 każ ta’ offerti ta’ tixħim. It-tixħim barrani jibqa’ qasam ta’ riskju, minħabba li l-Iżvezja għandha wieħed mill-ogħla numri ta’ korporazzjonijiet multinazzjonali per capita, u l-prosekuzzjoni tat-tixħim barrani hija limitata mir-rekwiżit ta’ kriminalità doppja u r-rekwiżit għar-responsabbiltà korporattiva .

Bosta awtoritajiet indipendenti jaqdu rwol biex jissalvagwardjaw id-drittijiet fundamentali. L-Ombudsman għall-Ugwaljanza huwa l-Istituzzjoni Nazzjonali għad-Drittijiet tal-Bniedem (National Human Rights Institution, NHRI) u l-korp ta’ ugwaljanza tal-Iżvezja, akkreditat bil-B Status mill-Alleanza Globali tal-Istituzzjonijiet Nazzjonali tad-Drittijiet tal-Bniedem rigward il-konformità tiegħu mal-Prinċipji ta’ Pariġi tan-NU, minħabba li l-mandat tiegħu huwa limitat għal kwistjonijiet ta’ ugwaljanza u ma jkoprix id-drittijiet tal-bniedem aktar ġeneralment . Fl-2018, il-Gvern ħatar inkjesta biex tħejji proposta għall-istabbiliment ta’ NHRI b’mandat sħiħ għad-drittijiet tal-bniedem. Ir-rapport ta’ inkjesta ġie ppreżentat fl-2019 u għadda minn konsultazzjoni; fid-dikjarazzjoni tal-Gvern tagħha fl-2019, l-Iżvezja ħabbret formalment li se jiġi stabbilit NHRI . In-Network Ewropew ta’ Istituzzjonijiet Nazzjonali għad-Drittijiet tal-Bniedem (European Network of National Human Rights Institutions, ENNHRI) ipprovda kummenti dwar ir-rapport ta’ inkjesta, u enfasizza l-ħtieġa li jiġu żgurati biżżejjed salvagwardji għall-indipendenza u l-akkontabilità pubblika tal-istituzzjoni l-ġdida. Barra minn hekk, kemm l-Ombudsmen Parlamentari (maħtura mill-Parlament u jaġixxu f’ismu) u l-Kanċillier tal-Ġustizzja (maħtur mill-Gvern u jaġixxi f’ismu) jissorveljaw l-applikazzjoni tal-liġijiet u regolamenti oħra mill-awtoritajiet pubbliċi, inklużi l-qrati u l-imħallfin. Iż-żewġ istituzzjonijiet jistgħu jibdew proċeduri dixxiplinari kontra uffiċjali pubbliċi ogħla, inklużi l-imħallfin , u jistgħu jipprovdu opinjonijiet mhux vinkolanti dwar it-trattament ta’ kwistjoni minn awtorità pubblika jew qorti (dan jikkonċerna biss l-applikazzjoni ta’ liġijiet u proċeduri minn qorti jew imħallef, iżda mhux is-sustanza tad-deċiżjoni tal-qorti). Fi Frar 2020, il-Parlament iddeċieda li jaħtar inkjesta parlamentari li tirrieżamina l-istatus kostituzzjonali, il-mandat u l-attivitajiet tal-Ombudsmen Parlamentari, li għandha tiġi ppreżentata f’Mejju 2022 .

Il-Gvern implimenta strumenti speċifiċi għad-djalogu mas-soċjetà ċivili. Huwa meqjus li l-Iżvezja għandha pajsaġġ tas-soċjetà ċivili miftuħ . Mill-2017 ’l hawn, il-Gvern implimenta metodu speċifiku għal forom differenti ta’ djalogu mas-soċjetà ċivili msejjaħ “sakråd” (forum ta’ konsultazzjoni tematiku) u korp nazzjonali għad-djalogu u l-konsultazzjoni bejn il-Gvern u s-soċjetà ċivili, stabbilit fl-2018, jipprovdi forum għall-kooperazzjoni strutturata u s-soluzzjoni tal-problemi konġunta .

Anness I: Lista ta’ sorsi f’ordni alfabetiku*

Il-lista ta’ kontribuzzjonijiet riċevuti fil-kuntest tal-konsultazzjoni għar-rapport tal-2020 dwar l-Istat tad-dritt tinsab f'dan is-sit (sit web COM).

Brå, Theddid u vjolenza. https://www.bra.se/publikationer/arkiv/publikationer/2015-04-29-hot-och-vald.html .

Brå, Reati ttrattati. https://www.bra.se/statistik/kriminalstatistik/handlagda-brott.html .

Brå, Reati rrapportati. https://www.bra.se/statistik/kriminalstatistik/anmalda-brott.html .

Centre for Media Pluralism and Media Freedom (2020), 2020 Media pluralism monitor. https://cmpf.eui.eu/media-pluralism-monitor/mpm-2020 .

CEPEJ (2020), Study on the functioning of the judicial systems in the EU Member States.

CIVICUS, Monitor tracking civic space: Sweden. https://monitor.civicus.org/country/sweden/ .

Council of Europe Platform to promote the protection of journalism and safety of journalists – Sweden. https://www.coe.int/en/web/media-freedom/sweden .

Il-Kunsill tal-Ewropa: Kumitat tal-Ministri (2010), Recommendation CM/Rec(2010)12 of the Committee of Ministers to member states on judges: independence, efficiency and responsibilities.

Il-Kunsill tal-Ewropa: Kumitat tal-Ministri (2016): Recommendation CM/REC(2016)4 Ministers on the protection of journalism and safety of journalists and other media actors.

Il-Kunsill tal-Ewropa: Kunsill Konsultattiv ta' Mħallfin Ewropej – CCJE (2016), Opinion No. 19 on the role of Court Presidents.

Il-Qorti tal-Ġustizzja tal-Unjoni Ewropea, Sentenza tal-24 ta’ Ġunju 2019, Commission v. Poland, C-619/18.

Direttorat Ġenerali għall-Komunikazzjoni (2019), Ewrobarmetru Flash 482: Businesses' attitudes towards corruption in the EU.

Direttorat Ġenerali għall-Komunikazzjoni (2020), Ewrobarometru Speċjali 502: korruzzjoni.

Il-Kummissjoni Ewropea, (2020) Tabella ta' Valutazzjoni tal-Ġustizzja tal-UE.

Network Ewropew tal-Kunsilli għall-Ġudikatura – ENCJ (2014), Minimum Judicial Standards IV – Allocation of Cases: ENCJ Report 2013-2014.

European Network of National Human Rights Institutions (2019), Re: Consultation on the proposal for the establishment of a National Human Rights Institution in Sweden (Ds 2019:4).